### | | | | --- | --- | | | | | --- | | **Byråd** 26. februar 2019 Sagsnr. 710-2010-49026 Dok.nr. 710-2019-33353 Sagsbehandler DPURZI | | 22.                 Forslag om at indføre en whistleblowerordning i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

På vegne af Venstre har
byrådsmedlem Steve Lind (V) sendt følgende forslag til Byrådets
behandling:

Venstre ønsker en kommune, der
er præget af åbenhed og gennemsigtighed. Kommunens ansatte og
samarbejdspartnere skal kunne ytre sig frit og uden frygt. Det er samtidig i
kommunens interesse, at viden om eventuelle ulovligheder eller alvorlige
uregelmæssigheder bliver bragt frem.

I 2015 afgav et af
Justitsministeriet nedsat udvalg betænkning nr. 1553/2015 om offentligt
ansattes ytringsfrihed og whistleblowerordninger. Udvalget opfordrede til, at
kommunerne overvejer muligheden for at indføre whistleblowerordninger, og
udvalget udformede endvidere anbefalinger, som bør følges, hvis en sådan
ordning etableres. En række kommuner, statslige myndigheder og private
virksomheder har indført whistleblowerordninger, og Venstre foreslår, at
Favrskov Kommune på samme måde indfører en ordning, hvor whistleblowere anonymt
kan henvende sig.

Organisatorisk kan en
whistleblowerordning forankres under borgerrådgivningen. Dette er eksempelvis
sket i Randers Kommune, som indgår i den fælleskommunale
borgerrådgivningsfunktion, hvorunder Favrskov Kommune også hører. Horsens
Kommune arbejder ligeledes på at indføre en whistleblowerordning i løbet af
2019. Denne organisering i forbindelse med borgerrådgivningen opfylder så vidt
ses de kriterier, som anbefales i betænkningen. Anmeldelsen modtages af et
whistleblowerudvalg, som består af borgerrådgiveren, en ledelsesrepræsentant og
et medlem af hoved-MED. Udvalget foretager en indledende vurdering af de
oplysninger, som er indgivet, hvorefter sager, som vurderes at skulle
undersøges nærmere, enten videresendes til den relevante forvaltning i kommunen
eller undersøges af udvalget selv.

Det er på baggrund heraf
Venstres opfattelse, at Favrskov Kommune bør udvide borgerrådgivningsfunktionen
med en whistleblowerordning.

Indstilling:At forslaget drøftes

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**